A y E s. 
209 
eandem avem , et rostrum avis apud Andreaeum non recte effictum esse. Quum 
vivae helveticae pyrenaicam farctam proposuissem , attonita illam adspexit 
et quasi meditabunda a saltationibus antea celebratis abstinuit. 
Haec Peyrousio scripsi. Et ecce nunc lego in Novis Actis Suecicis. 
Ao. 1782. Trim. 11 . N.° ir. Observ. ornitholog. p. no. vers. german. me 
sibi nunciasse , saepe me illam in Helvetia caveae inclusam audivisse cantan- 
tem , sono grato , sed aliquantum anxio. O fidem historicam ! Peyrousii re- 
latio ex gallico sermone in suecicum , ex hoc in germanicum translata est. 
Atque ita haec mea corrupta sunt. Non dixi me saepe in Helvetia vidisse, non 
dixi sonum anxium esse. 
MOTACILLA SYLVXA. 
In meis rectricem exteriorem etiam quoad dimidiam partem interiorem 
juxta rhacheos longitudinem albam reperio , sed apicem secundae rectricis 
non albam , nisi in uno specimine tantum subtus , nec nisi in uno latere. 
Descriptioni Linnaei addi poterat : margo remigum , exceptis quatuor 
prioribus , albus. 
MOTACILLA SALICARIA. 
Postquam varia variis temporibus adnotavi tam ad Motacillam salicariam , 
quam de Motacilla arundinacea Lightfootii , quam de turdo scirpaceo , haec 
jam mihi videntur 1793. d. 16. Maji. 
Quum avicula quam in horto medico hoc anno canentem audio et video, 
mihi motacilla salicaria esse videatur , et hoc incubationis tempore aves locum 
nidi non relinquant, motacilla salicaria nidi illius Wirsingiani Tab. XII. (in 
tribus arundinibus suspensi) auctor esse nequit, nam salicta et arundines longe 
hic absunt. Oportet hanc aviculam nidum suum in horto academico aut alibi 
in vicinia super arbore habere. 
Erit adeo potius nidus ille motacillae arundinaceae Lightfootii (Phil. 
Transact. Vol. q 5 . P. 1 . N.° 2.) qui cum turdo calamaxeno Nozemanni et 
turdo meo scirpaceo idem est. 
Tanto magis erit hujus avis, quoniam uti turdus arundinaceus et scirpa- 
eeus noster, magnitudine excepta , sunt simillimi , sic et niclus uterque et ova. 
Ceterum nomen jure prius est, quum jam ad minimum ante hos viginti 
annos adscripserim. 
